Folketing
2002-02-07

Ja, det kan jo være rigtigt, men situationen er, at folk måske er blevet aktiveret i 75 pct. af tiden og alligevel ryger bagud. Det er der desværre nogle der gør, og det mener jeg faktisk ikke er rimeligt. Man kan jo bo i en egn af landet, hvor arbejdsløsheden er så stor, at der ikke er rimelige muligheder for at forvente, at man kan få et job inden for sit område. Det er muligt, at der skal kræves større faglig og geografisk mobilitet osv., det er jeg helt med på, men når man ellers lever op til kravene, bør man ikke kunne ryge ud af bagenden af systemet. Det er det, jeg mener.